पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को देखते हुए जिले के विधायकों द्वारा विधायक कोष से चिकित्सा उपकरणों के लिए लाखों की राशि की अनुशंषा की गई थी। विधायकों द्वारा अनुशंषा करने के बाद जिला परिषद के मुख्य कार्यकारी अधिकारी द्वारा इनकी प्रशासनिक और वित्तीय स्वीकृतियां जारी कर दी गई है।खंडार विधायक अशोक बैरवा ने सामुदायिक स्वास्थ्य केंद्र चौथ का बरवाड़ा के लिए चिकित्सा उपकरण खरीदने के लिए 5.50 लाख रुपए की, सामुदायिक स्वास्थ्य केंद्र खंडार के लिए चिकित्सा उपकरण खरीदने के लिए 5.50 लाख रुपए की, सीएचसी/पीएचसी भगवतगढ़, शिवाड़, बहरावंडा खुर्द, बहरावंडा कलां, बालेर, लहसोड़ा, कुस्तला, फलौदी, ईसरदा, रवांजना चौड़ में वाटर कूलर खरीदने के लिए 3.50 लाख रुपए की और प्राथमिक स्वास्थ्य केंद्र/उपस्वास्थ्य केंद्र भूरी पहाड़ी, टोडरा, छाण, सारसोप, खिजूरी, पांवडेरा, तलावड़ा, रवांजना डूंगर में वाटर कूलर खरीदने के लिए 2 लाख रुपए की अनुशंषा की गई थी।
इस दौरान खंडार विधायक ने अपने विधानसभा क्षेत्र के स्वास्थ्य केंद्रों के लिए कुल 16.50 लाख रुपए की अनुशंषा 28 अप्रैल को की गई थी। इनकी प्रशासनिक स्वीकृति 30 अप्रैल को और वित्तीय स्वीकृतियां एक मई को जारी हुई। इसकी कार्यकारी एजेंसी सीएमएचओ सवाई माधोपुर को बनाया गया है।इसी तरह सवाई माधोपुर विधायक दानिश अबरार ने भी सीएचसी मलारना डूंगर और खिरनी में चिकित्सा उपकरण खरीदने के लिए 10 लाख रुपए की, सीएचसी कुंडेरा, मलारना चौड़ में चिकित्सा उपकरण खरीदने के लिए 10 लाख रुपए की और जिला अस्पताल सवाई माधोपुर में चिकित्सा उपकरण खरीदने के लिए 25 लाख रुपए की अभिशंषा की गई थी। इस तरह सवाई माधोपुर विधायक ने कुल 45 लाख रुपए की अभिशंषा 29 अप्रैल को की थी।
इनकी प्रशासनिक स्वीकृतियां एक माई को जारी की गई और वित्तीय स्वीकृतियां अभी बाकी है। साथ ही इनकी कार्यकारी एजेंसी सीएमएचओ सवाई माधोपुर को बनाया गया है। वहीं गंगापुरसिटी विधायक रामकेश मीणा द्वारा पीएमओ गंगापुरसिटी, बीसीएमओ गंगापुरसिटी में चिकित्सा उपकरणों की खरीदने के लिए 25 लाख रुपए की अनुशंषा 26 अप्रैल को की गई थी, जिसकी प्रशासनिक स्वीकृति अगले ही दिन 27 अप्रैल को जारी हो गई। इसकी वित्तीय स्वीकृति अभी बाकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn